title: Decizia Consiliului din 17 iunie 2016 de adoptare a poziției Consiliului privind proiectul de buget rectificativ nr. 2 al Uniunii Europene pentru exercițiul financiar 2016

text:
               23.6.2016

               RO

               Jurnalul Oficial al Uniunii Europene

               C 227/2

         DECIZIA CONSILIULUI
   din 17 iunie 2016
   de adoptare a poziției Consiliului privind proiectul de buget rectificativ nr. 2 al Uniunii Europene pentru exercițiul financiar 2016
   (2016/C 227/03)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               Bugetul Uniunii pentru exercițiul financiar 2016 a fost adoptat definitiv la 25 noiembrie 2015 (2).

               —

               La 15 aprilie 2016, Comisia a înaintat o propunere care conținea proiectul de buget rectificativ nr. 2 la bugetul general pentru exercițiul financiar 2016,

         ADOPTĂ PREZENTA DECIZIE:
   Articol unic
   Poziția Consiliului privind proiectul de buget rectificativ nr. 2 al Uniunii Europene pentru exercițiul financiar 2016 a fost adoptată la 17 iunie 2016.
   Textul integral poate fi accesat pentru consultare sau descărcare pe site-ul web al Consiliului: http://www.consilium.europa.eu/

      Adoptată la Luxemburg, 17 iunie 2016.

            Pentru Consiliu

            Președintele

         J. R. V. A. DIJSSELBLOEM

      (1)  JO L 298, 26.10.2012, p. 1.

      (2)  JO L 48, 24.2.2016, p. 1.


title: 2012/764/UE: Decizia Consiliului din 6 decembrie 2012 privind solicitarea Irlandei de a participa la unele dintre dispozițiile acquis-ului Schengen referitoare la instituirea Agenției europene pentru gestionarea operațională a unor sisteme informatice la scară largă în spațiul de libertate, securitate și justiție

text:
               11.12.2012

               RO

               Jurnalul Oficial al Uniunii Europene

               L 337/48

         DECIZIA CONSILIULUI
   din 6 decembrie 2012
   privind solicitarea Irlandei de a participa la unele dintre dispozițiile acquis-ului Schengen referitoare la instituirea Agenției europene pentru gestionarea operațională a unor sisteme informatice la scară largă în spațiul de libertate, securitate și justiție
   (2012/764/UE)
   CONSILIUL UNIUNII EUROPENE,
   având în vedere articolul 4 din Protocolul (nr. 19) privind acquis-ul Schengen integrat în cadrul Uniunii Europene, anexat la Tratatul privind Uniunea Europeană și la Tratatul privind funcționarea Uniunii Europene (denumit în continuare „Protocolul Schengen”),
   având în vedere solicitarea guvernului Irlandei, exprimată în scrisoarea din 14 martie 2012 adresată președintelui Consiliului, de a participa la unele dintre dispozițiile acquis-ului Schengen, astfel cum se precizează în scrisoarea respectivă,
   întrucât:

               (1)

               Prin Decizia 2002/192/CE (1), Consiliul a autorizat Irlanda să participe la unele dintre dispozițiile acquis-ului Schengen, conform condițiilor prevăzute în decizia respectivă.

               (2)

               La 25 octombrie 2011, Parlamentul European și Consiliul au adoptat Regulamentul (UE) nr. 1077/2011 (2) de instituire a Agenției europene pentru gestionarea operațională a sistemelor informatice la scară largă în spațiul de libertate, securitate și justiție (denumită în continuare „agenția”).

               (3)

               În conformitate cu Regulamentul (UE) nr. 1077/2011, agenția este responsabilă de gestionarea operațională a Sistemului de informații Schengen de a doua generație (SIS II), a Sistemului de informații privind vizele (VIS) și a Eurodac și poate fi responsabilă de pregătirea, dezvoltarea și gestionarea operațională a altor sisteme informatice la scară largă în spațiul de libertate, securitate și justiție, pe baza unui instrument legislativ relevant, în temeiul părții a treia titlul V din Tratatul privind funcționarea Uniunii Europene (TFUE).

               (4)

               Agenția are personalitate juridică unică și este caracterizată printr-o structură organizațională și financiară unitară. În acest scop și în conformitate cu articolul 288 din TFUE, agenția a fost instituită prin intermediul unui instrument legislativ unic care este aplicabil în întregime în statele membre cărora le revin obligații în temeiul său. Aceasta exclude posibilitatea unei aplicări parțiale a Regulamentului (UE) nr. 1077/2011 pentru Irlanda. În consecință, ar trebui luate măsurile necesare pentru a se asigura faptul că Regulamentul (UE) nr. 1077/2011 este aplicabil în întregime în Irlanda.

               (5)

               SIS II face parte din acquis-ul Schengen. Înființarea, funcționarea și utilizarea SIS II sunt reglementate de Regulamentul (CE) nr. 1987/2006 al Parlamentului European și al Consiliului (3) și Decizia 2007/533/JAI a Consiliului (4). Cu toate acestea, Irlanda a participat numai la adoptarea Deciziei 2007/533/JAI, care dezvoltă dispozițiile acquis-ului Schengen menționate la articolul 1 litera (a) punctul (ii) din Decizia 2002/192/CE.

               (6)

               VIS face parte, de asemenea, din acquis-ul Schengen. Irlanda nu a participat la adoptarea și nu îi revin obligații în temeiul Deciziei 2004/512/CE (5), a Regulamentului (CE) nr. 767/2008 (6) și, respectiv, a Deciziei 2008/633/JAI (7), care reglementează instituirea, funcționarea sau utilizarea VIS.

               (7)

               Eurodac nu face parte din acquis-ul Schengen. Irlanda a participat la adoptarea și are obligații în temeiul Regulamentului (CE) nr. 2725/2000 al Consiliului (8), care reglementează instituirea, funcționarea și utilizarea Eurodac. Totuși, în măsura în care dispozițiile Regulamentului (UE) nr. 1077/2011 se referă la Eurodac, în conformitate cu articolele 1 și 2 din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, Irlanda nu a participat la adoptarea Regulamentului (UE) nr. 1077/2011 și, prin urmare, nu are obligații în temeiul acestuia și nu face obiectul aplicării sale.

               (8)

               În conformitate cu articolul 4 din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție, Irlanda a notificat Comisia și Consiliul, prin scrisorile din 14 martie 2012, cu privire la intenția sa de a accepta dispozițiile Regulamentului (UE) nr. 1077/2011 referitoare la Eurodac.

               (9)

               În conformitate cu procedura prevăzută la articolul 331 alineatul (1) din TFUE, Comisia a confirmat, prin Decizia C(2012) 4881 din 18 iulie 2012, aplicarea în Irlanda a Regulamentului (UE) nr. 1077/2011, în măsura în care dispozițiile acestuia se referă la Eurodac. Decizia respectivă prevede că, în ceea ce privește Irlanda, Regulamentul (UE) nr. 1077/2011 intră în vigoare la data intrării în vigoare a Deciziei Consiliului privind cererea Irlandei de a lua parte la dispozițiile Regulamentului (UE) nr. 1077/2011 referitoare la SIS II, astfel cum este reglementat prin Regulamentul (CE) nr. 1987/2006, și referitoare la VIS.

               (10)

               Având în vedere faptul că prima condiție prealabilă pentru ca Irlanda să participe la dispozițiile referitoare la Eurodac din Regulamentul (UE) nr. 1077/2011 este îndeplinită în urma adoptării Deciziei C(2012) 4881 a Comisiei și având în vedere participarea sa parțială la dispozițiile referitoare la SIS II, Irlanda are dreptul de a participa la activitățile agenției, în măsura în care agenția este responsabilă de gestionarea operațională a SIS II, astfel cum este reglementat de Decizia 2007/533/JAI, și de gestionarea operațională a Eurodac.

               (11)

               Pentru a asigura respectarea tratatelor și a protocoalelor aplicabile și, în același timp, pentru a garanta unitatea și coerența Regulamentului (UE) nr. 1077/2011, Irlanda a solicitat, prin scrisoarea din 14 martie 2012, să participe la regulamentul respectiv în temeiul articolului 4 din Protocolul Schengen, în măsura în care agenția este responsabilă de gestionarea operațională a SIS II, astfel cum este reglementat de Regulamentul (CE) nr. 1987/2006, precum și de gestionarea operațională a VIS.

               (12)

               Consiliul recunoaște dreptul Irlandei de a formula, în conformitate cu articolul 4 din Protocolul Schengen, o cerere de participare la Regulamentul (UE) nr. 1077/2011, în măsura în care Irlanda nu participă la regulamentul respectiv pentru alte temeiuri.

               (13)

               Participarea Irlandei la Regulamentul (UE) nr. 1077/2011 nu aduce atingere faptului că, în prezent, Irlanda nu participă și nu poate participa la dispozițiile acquis-ului Schengen referitoare la libera circulație a resortisanților țărilor terțe, la politica în domeniul vizelor și la trecerea frontierelor externe ale statelor membre. În consecință, Regulamentul (UE) nr. 1077/2011 conține dispoziții specifice care reflectă această poziție specială a Irlandei, în special în ceea ce privește drepturile de vot limitate în consiliul de administrație al agenției.

               (14)

               Comitetul mixt, înființat în conformitate cu articolul 3 din Acordul încheiat de Consiliul Uniunii Europene și Republica Islanda și Regatul Norvegiei privind asocierea celor două din urmă la punerea în aplicare, respectarea și dezvoltarea acquis-ului Schengen (9), a fost informat cu privire la pregătirea prezentei decizii în conformitate cu articolul 5 din respectivul acord.

               (15)

               Comitetul mixt, înființat în conformitate cu articolul 3 din Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen (10), a fost informat cu privire la pregătirea prezentei decizii în conformitate cu articolul 5 din respectivul acord,

         ADOPTĂ PREZENTA DECIZIE:
   Articolul 1
   Ca urmare a Deciziei 2002/192/CE, Irlanda participă la Regulamentul (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă în spațiul de libertate, securitate și justiție, în măsura în care acesta se referă la gestionarea operațională a Sistemului de informații privind vizele (VIS) și, în parte, la Sistemul de informații Schengen de a doua generație (SIS II), la care Irlanda nu participă.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 6 decembrie 2012.

            Pentru Consiliu

            Președintele

         L. LOUCA

      (1)  JO L 64, 7.3.2002, p. 20.

      (2)  JO L 286, 1.11.2011, p. 1.

      (3)  JO L 381, 28.12.2006, p. 4.

      (4)  JO L 205, 7.8.2007, p. 63.

      (5)  Decizia 2004/512/CE a Consiliului din 8 iunie 2004 de instituire a Sistemului de informații privind vizele (VIS) (JO L 213, 15.6.2004, p. 5).

      (6)  Regulamentul (CE) nr. 767/2008 al Parlamentului European și al Consiliului din 9 iulie 2008 privind Sistemul de informații privind vizele (VIS) și schimbul de date între statele membre cu privire la vizele de scurtă ședere (Regulamentul VIS) (JO L 218, 13.8.2008, p. 60).

      (7)  Decizia 2008/633/JAI a Consiliului din 23 iunie 2008 privind accesul la Sistemul de informații privind vizele (VIS) în vederea consultării de către autoritățile desemnate ale statelor membre și de către Europol în scopul prevenirii, depistării și cercetării infracțiunilor de terorism și a altor infracțiuni grave (JO L 218, 13.8.2008, p. 129).

      (8)  Regulamentul (CE) nr. 2725/2000 al Consiliului din 11 decembrie 2000 privind instituirea sistemului „Eurodac” pentru compararea amprentelor digitale în scopul aplicării eficiente a Convenției de la Dublin (JO L 316, 15.12.2000, p. 1).

      (9)  JO L 176, 10.7.1999, p. 36.

      (10)  JO L 53, 27.2.2008, p. 52.


title: Decizia (UE) 2016/205 a Consiliului din 12 februarie 2016 de numire a unui supleant propus de Republica Austria în cadrul Comitetului Regiunilor

text:
               16.2.2016

               RO

               Jurnalul Oficial al Uniunii Europene

               L 39/43

         DECIZIA (UE) 2016/205 A CONSILIULUI
   din 12 februarie 2016
   de numire a unui supleant propus de Republica Austria în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului austriac,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului dlui Michael SCHICKHOFER,

         ADOPTĂ PREZENTA DECIZIE:
   Articolul 1
   Este numită în calitate de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               Mag. Doris KAMPUS, Landesrätin in der steirischen Landesregierung.

         Articolul 2
   Prezenta decizie intră în vigoare la data adoptării.

      Adoptată la Bruxelles, 12 februarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (UE) 2017/561 a Consiliului din 21 martie 2017 privind poziția care urmează să fie adoptată, în numele Uniunii Europene, în cadrul Comitetului mixt UE-Mexic referitor la modificările aduse anexei III la Decizia nr. 2/2000 a Consiliului mixt CE-Mexic din 23 martie 2000 în ceea ce privește definirea conceptului de „produse originare” și metodele de cooperare administrativă (Andorra și San Marino, precum și reguli de origine specifice produsului pentru anumite produse chimice)

text:
                  25.3.2017

                  RO

                  Jurnalul Oficial al Uniunii Europene

                  L 80/26

            DECIZIA (UE) 2017/561 A CONSILIULUI
      din 21 martie 2017
      privind poziția care urmează să fie adoptată, în numele Uniunii Europene, în cadrul Comitetului mixt UE-Mexic referitor la modificările aduse anexei III la Decizia nr. 2/2000 a Consiliului mixt CE-Mexic din 23 martie 2000 în ceea ce privește definirea conceptului de „produse originare” și metodele de cooperare administrativă (Andorra și San Marino, precum și reguli de origine specifice produsului pentru anumite produse chimice)
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),
      având în vedere propunerea Comisiei Europene,
      întrucât:

                  (1)

                  Prin anexa III la Decizia nr. 2/2000 a Consiliului mixt CE-Mexic (1) instituit prin Acordul de parteneriat economic, de coordonare politică și de cooperare între Comunitatea Europeană și statele sale membre, pe de o parte, și Statele Unite Mexicane, pe de altă parte (2) (denumit în continuare „acordul”), semnat la Bruxelles la 8 decembrie 1997, sunt stabilite regulile de origine ale produselor care provin de pe teritoriile părților la acord. Articolul 38 din anexa III la Decizia nr. 2/2000 permite Comitetului mixt UE-Mexic să modifice respectiva anexă.

                  (2)

                  Uniunea Europeană a instituit o uniune vamală cu Principatul Andorra, pentru produsele care intră sub incidența capitolelor 25-97 din Sistemul armonizat, și cu Republica San Marino, pentru produsele care intră sub incidența capitolelor 1-97 din Sistemul armonizat. Această uniune vamală permite ca mărfurile originare din Mexic să beneficieze de tratament preferențial în temeiul Deciziei nr. 2/2000 și atunci când sunt exportate în Andorra și San Marino.

                  (3)

                  S-a convenit că Mexicul va accepta produsele care intră sub incidența capitolelor 25-97 din Sistemul armonizat originare din Principatul Andorra și produsele care intră sub incidența capitolelor 1-97 din Sistemul armonizat originare din Republica San Marino ca fiind produse originare din UE în înțelesul anexei III la Decizia nr. 2/2000.

                  (4)

                  Este oportună adăugarea unui apendice VI la anexa III la Decizia nr. 2/2000 pentru a permite ca produsele în cauză, atunci când sunt importate în Mexic, să poată fi tratate în mod similar produselor originare din Uniune, precum și pentru a stabili dispoziții în ceea ce privește aplicarea anexei III în cazul acestor produse.

                  (5)

                  Declarația comună V (3) la Decizia nr. 2/2000 prevede obligația Comitetului mixt CE-Mexic instituit prin acord de a reexamina necesitatea prelungirii ulterior datei de 30 iunie 2003 a termenului de aplicare a regulilor de origine prevăzute în notele 2 și 3 din apendicele II(a) la anexa III la Decizia nr. 2/2000 (denumite în continuare „notele 2 și 3”). Această reexaminare se referă la regulile specifice produsului definite în apendicele II la anexa III la Decizia nr. 2/2000 pentru anumite produse chimice încadrate la pozițiile 2914 și 2915 din Sistemul armonizat.

                  (6)

                  Comitetul mixt UE-Mexic urmează să adopte o decizie care extinde pentru a patra oară aplicarea regulilor de origine stabilite în notele 2 și 3. Respectiva decizie urmează să se aplice până la 31 decembrie 2019.

                  (7)

                  Este oportun să se extindă în mod permanent aplicarea regulilor de origine specifice produsului stabilite în notele 2 și 3, întrucât acestea sunt în conformitate cu principiile procesului de modernizare a acordului.

                  (8)

                  Prin urmare, apendicele II la anexa III la Decizia nr. 2/2000 ar trebui modificat în sensul extinderii în mod permanent a aplicării regulilor de origine stabilite în notele 2 și 3.

                  (9)

                  În consecință, poziția Uniunii în cadrul Comitetului mixt UE-Mexic ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      (1)   Poziția care urmează să fie adoptată în numele Uniunii în cadrul Comitetului mixt UE-Mexic privind modificările aduse anexei III la Decizia nr. 2/2000 a Consiliului mixt CE-Mexic se bazează pe proiectul de decizie a Comitetului mixt UE-Mexic atașat la prezenta decizie.
      (2)   Reprezentanții Uniunii în cadrul Comitetului mixt UE-Mexic pot accepta modificări minore ale proiectului de decizie a Comitetului mixt UE-Mexic menționat la alineatul (1) fără a mai fi necesară o nouă decizie a Consiliului.
      Articolul 2
      Decizia Comitetului mixt UE-Mexic privind modificările aduse anexei III la Decizia nr. 2/2000 a Consiliului mixt CE-Mexic se publică în Jurnalul Oficial al Uniunii Europene.

         Adoptată la Bruxelles, 21 martie 2017.

               Pentru Consiliu

               Președintele

            E. SCICLUNA

         (1)  Decizia nr. 2/2000 a Consiliului mixt CE-Mexic din 23 martie 2000 (JO L 157, 30.6.2000, p. 10).

         (2)  JO L 276, 28.10.2000, p. 45.

         (3)  JO L 245, 29.9.2000, p. 1167.

         PROIECT
         DECIZIA NR. 2/2017 A COMITETULUI MIXT UE-MEXIC
         din …
         privind modificările aduse anexei III la Decizia nr. 2/2000 a Consiliului mixt UE-Mexic din 23 martie 2000 în ceea ce privește definirea conceptului de „produse originare” și metodele de cooperare administrativă (Andorra și San Marino, precum și reguli de origine specifice produsului pentru anumite produse chimice)
         COMITETUL MIXT,
         având în vedere Decizia nr. 2/2000 a Consiliului mixt CE-Mexic din 23 martie 2000 (1) și anexa III la această decizie, în special articolul 38 din anexa III,
         întrucât:

                     (1)

                     Prin anexa III la Decizia nr. 2/2000 (denumită în continuare „anexa III”) sunt stabilite regulile de origine ale produselor care provin de pe teritoriile părților la Acordul de parteneriat economic, de coordonare politică și de cooperare între Comunitatea Europeană și statele sale membre, pe de o parte, și Statele Unite Mexicane, pe de altă parte, semnat la Bruxelles la 8 decembrie 1997 (2) (denumit în continuare „acordul”).

                     (2)

                     Uniunea Europeană a instituit uniuni vamale cu Principatul Andorra și, respectiv, Republica San Marino și, prin urmare, bunurile originare din Mexic beneficiază de tratament preferențial atunci când sunt exportate către cele două țări.

                     (3)

                     S-a convenit că Mexicul va accepta produsele care intră sub incidența capitolelor 25-97 din Sistemul armonizat originare din Principatul Andorra și produsele care intră sub incidența capitolelor 1-97 din Sistemul armonizat originare din Republica San Marino ca fiind produse originare din Uniunea Europeană în sensul anexei III.

                     (4)

                     Este oportună adăugarea unui apendice VI la anexa III pentru a permite ca produsele în cauză, atunci când sunt importate în Mexic, să poată fi tratate în mod similar produselor originare din Uniunea Europeană, precum și pentru a stabili dispoziții în ceea ce privește aplicarea anexei III la aceste produse.

                     (5)

                     La data de …, Comitetul mixt a adoptat Decizia nr. 1/2017 (3)
                         (1) care extinde pentru a patra oară aplicarea regulilor de origine prevăzute în notele 2 și 3 din apendicele II(a) la anexa III (denumite în continuare „notele 2 și 3”). Prelungirea prevăzută în Decizia nr. 1/2017 se aplică până la 31 decembrie 2019.

                     (6)

                     Este oportun să se extindă în mod permanent aplicarea regulilor de origine prevăzute în notele 2 și 3, întrucât acestea sunt în conformitate cu principiile procesului de modernizare a acordului.

                     (7)

                     Prin urmare, anexa III ar trebui să fie modificată în consecință,

               ADOPTĂ PREZENTA DECIZIE:
         Articolul 1
         (1)   Apendicele II la anexa III la Decizia nr. 2/2000 se modifică astfel cum se prevede în anexa I la prezenta decizie.
         (2)   Se adaugă un apendicele VI la anexa III la Decizia nr. 2/2000, astfel cum se prevede în anexa II la prezenta decizie.
         Articolul 2
         Prezenta decizie intră în vigoare în prima zi a celei de-a doua luni care urmează datei la care părțile își notifică reciproc finalizarea procedurilor necesare în acest scop.

            Adoptată la …,

                  Pentru Comitetul mixt

            (1)  JO UE L 157, 30.6.2000, p.10.

            (2)  JO UE L 276, 28.10.2000, p. 45.

            (3)  Decizia nr. 1/2017 a Comitetului mixt UE-Mexic din … privind modificările aduse anexei III la Decizia nr. 2/2000 a Consiliului mixt UE-Mexic din 23 martie 2000 în ceea ce privește definirea conceptului de „produse originare” și metodele de cooperare administrativă (reguli de origine specifice produsului pentru anumite produse chimice) (JO L …).

            (1)

                     +

                     JO: a se introduce data Deciziei nr. 1/2017 a Comitetului mixt UE-Mexic și a se completa nota de subsol aferentă.

            ANEXA I
            În apendicele II la anexa III la Decizia nr. 2/2000, rubricile aferente pozițiilor 2914 și 2915 din SA se înlocuiesc cu următorul text:

                           „Poziția SA

                           Descrierea produsului

                           Prelucrare sau transformare a materialelor neoriginare, care conferă caracterul de produs original

                           (1)

                           (2)

                           (3) sau (4)

                           ex 2914

                                       —

                                       Diacetonă alcool

                                       —

                                       Metilizobutilcetonă

                                       —

                                       Oxid de mesitil

                           Fabricare din acetonă

                           Fabricare în cadrul căreia are loc o reacție chimică (*1)

                           2915

                           Acizi monocarboxilici aciclici saturați și anhidridele, halogenurile, peroxizii și peroxiacizii lor; derivații lor halogenați, sulfonați, nitrați sau nitrozați, cu excepția:

                           Fabricare din materiale de la orice poziție. Cu toate acestea, valoarea tuturor materialelor utilizate de la pozițiile 2915  și 2916  nu trebuie să depășească 20 % din prețul franco fabrică al produsului

                           Fabricare în cadrul căreia valoarea tuturor materialelor utilizate nu depășește 40 % din prețul franco fabrică al produsului

                                       —

                                       Anhidridă acetică, acetat de etil și de n-butil, acetat de vinil, acetat de izopropil și de metilamil, acizi mono-, di- sau tricloracetici, sărurile și esterii lor

                           Fabricare din materiale de la orice poziție. Cu toate acestea, valoarea tuturor materialelor utilizate de la poziția 2916  nu trebuie să depășească 20 % din prețul franco fabrică al produsului

                           Fabricare în cadrul căreia are loc o reacție chimică (*1)

               (*1)  O „reacție chimică” este un proces (inclusiv un proces biochimic) din care rezultă o moleculă cu o nouă structură, prin ruperea legăturilor intramoleculare și prin formarea de noi legături intramoleculare sau prin schimbarea aranjamentului spațial al atomilor dintr-o moleculă.
            Următoarele procese nu ar trebui luate în considerare în scopuri de origine:

                        (a)

                        dizolvarea în apă sau în alți solvenți;

                        (b)

                        eliminarea solvenților, inclusiv a apei ca solvent; sau

                        (c)

                        adăugarea sau eliminarea apei de cristalizare.”

            ANEXA II
            La anexa III la Decizia nr. 2/2000 se adaugă următorul apendice:„
               Apendicele VI
               PRINCIPATUL ANDORRA ȘI REPUBLICA SAN MARINO

                           1.

                           Produsele originare din Principatul Andorra care intră sub incidența capitolelor 25-97 din Sistemul armonizat sunt acceptate în Mexic în temeiul aceluiași regim vamal care se aplică produselor importate din Uniunea Europeană și originare din aceasta, atât timp cât uniunea vamală instituită prin Decizia 90/680/CEE a Consiliului din 26 noiembrie 1990 (1) rămâne în vigoare.

                           2.

                           Produsele originare din Mexic care intră sub incidența capitolelor 25-97 din Sistemul armonizat beneficiază de același tratament tarifar preferențial atunci când sunt importate în Andorra ca cel de care beneficiază atunci când sunt importate în Uniunea Europeană, atât timp cât uniunea vamală instituită prin Decizia 90/680/CEE rămâne în vigoare.

                           3.

                           Produsele originare din Republica San Marino care intră sub incidența capitolelor 1-97 din Sistemul armonizat sunt acceptate în Mexic în temeiul aceluiași regim vamal care se aplică produselor importate din Uniunea Europeană și originare din aceasta, atât timp cât Acordul de cooperare și uniune vamală între Comunitatea Economică Europeană și Republica San Marino, adoptat la Bruxelles la 16 decembrie 1991, rămâne în vigoare.

                           4.

                           Produsele originare din Mexic care intră sub incidența capitolelor 1-97 din Sistemul armonizat beneficiază de același tratament tarifar preferențial atunci când sunt importate în San Marino ca cel de care beneficiază atunci când sunt importate în Uniunea Europeană, atât timp cât Acordul de cooperare și uniune vamală între Comunitatea Economică Europeană și Republica San Marino, adoptat la Bruxelles la 16 decembrie 1991, rămâne în vigoare.

                           5.

                           Anexa III se aplică mutatis mutandis comerțului cu produsele menționate la punctele 1-4.

                           6.

                           Exportatorul sau reprezentantul său autorizat introduce mențiunile „Mexic”, precum și „Principatul Andorra” sau „Republica San Marino” la rubrica 2 din certificatul de circulație EUR.1 sau în declarația pe factură. În plus, aceste informații se introduc la rubrica 4 din certificatul de circulație EUR.1 sau în declarația pe factură, în cazul produselor originare din Principatul Andorra sau din Republica San Marino.

                           7.

                           Uniunea Europeană trimite Mexicului specimene ale certificatelor de circulație EUR.1 și ale ștampilelor care urmează să fie utilizate de Principatul Andorra și de Republica San Marino, precum și adresele autorităților responsabile cu procesul de control din Principatul Andorra și din Republica San Marino.

                           8.

                           În cazul în care autoritatea guvernamentală competentă din Principatul Andorra sau din Republica San Marino nu respectă dispozițiile din anexa III, Mexicul poate sesiza Comitetul special pentru cooperare vamală și reguli de origine instituit în temeiul articolului 17 din Decizia nr. 2/2000 în vederea stabilirii de măsuri corespunzătoare pentru soluționarea problemei.

                     ”.
               (1)  Decizia 90/680/CEE a Consiliului din 26 noiembrie 1990 privind încheierea Acordului sub forma unui schimb de scrisori între Comunitatea Economică Europeană și Principatul Andorra (JO UE L 374, 31.12.1990, p. 13).


title: 2013/601/UE: Decizia Parlamentului European din 17 aprilie 2013 privind închiderea conturilor Agenției de aprovizionare a Euratom pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/302

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Agenției de aprovizionare a Euratom pentru exercițiul financiar 2011
   (2013/601/UE)
   PARLAMENTUL EUROPEAN,

               —

               având în vedere conturile anuale finale ale Agenției de aprovizionare a Euratom pentru exercițiul financiar 2011,

               —

               având în vedere Raportul Curții de Conturi privind conturile anuale ale Agenției de aprovizionare a Euratom pentru exercițiul financiar 2011, însoțit de răspunsurile agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2008/114/CE a Consiliului din 12 februarie 2008 de stabilire a Statutului Agenției de aprovizionare a Euratom (4), în special articolul 8,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0104/2013),

               1.

               aprobă închiderea conturilor Agenției de aprovizionare a Euratom pentru exercițiul financiar 2011;

               2.

               încredințează Președintelui sarcina de a transmite prezenta decizie directorului general al Agenției de aprovizionare a Euratom, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 171.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 41, 15.2.2008, p. 15.

      (5)  JO L 357, 31.12.2002, p. 72.


title: 2011/593/UE: Decizia Parlamentului European din 10 mai 2011 privind închiderea conturilor Fundației Europene de Formare pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/200

         DECIZIA PARLAMENTULUI EUROPEAN
   din 10 mai 2011
   privind închiderea conturilor Fundației Europene de Formare pentru exercițiul financiar 2009
   (2011/593/UE)
   PARLAMENTUL EUROPEAN,

               —

               având în vedere conturile anuale finale ale Fundației Europene de Formare pentru exercițiul financiar 2009,

               —

               având în vedere Raportul Curții de Conturi privind conturile anuale ale Fundației Europene de Formare pentru exercițiul financiar 2009, însoțit de răspunsurile Fundației (1),

               —

               având în vedere Recomandarea Consiliului din 15 februarie 2011 (05892/2011 – C7–0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1339/2008 al Parlamentului European și al Consiliului din 16 decembrie 2008 privind înființarea unei Fundații Europene de Formare (3), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0109/2011),

               1.

               aprobă închiderea conturilor Fundației Europene de Formare pentru exercițiul financiar 2009;

               2.

               încredințează Președintelui sarcina de a transmite prezenta decizie directorului Fundației Europene de Formare, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 149.

      (2)  JO L 248, 16.9.2002, p. 1.

      (3)  JO L 354, 31.12.2008, p. 82.

      (4)  JO L 357, 31.12.2002, p. 72.


title: 2013/277/UE: Decizia Parlamentului European și a Consiliului din 21 mai 2013 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/016 IT/Agile introdusă de Italia)

text:
               12.6.2013

               RO

               Jurnalul Oficial al Uniunii Europene

               L 160/12

      DECIZIA PARLAMENTULUI EUROPEAN ȘI A CONSILIULUI

   din 21 mai 2013
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/016 IT/Agile introdusă de Italia)
   (2013/277/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare al FEG a fost extins pentru cererile depuse în perioada 1 mai 2009-30 decembrie 2011 pentru a include sprijinul pentru lucrătorii disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               La 30 decembrie 2011, Italia a depus o cerere de mobilizare a FEG în ceea ce privește disponibilizările de la întreprinderea Agile S.r.l, pe care a completat-o cu informații suplimentare până la 2 octombrie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. În consecință, Comisia propune mobilizarea sumei de 3 689 474 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Italia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2013, se mobilizează Fondul european de ajustare la globalizare pentru alocarea sumei de 3 689 474 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 21 mai 2013.

            Pentru Parlamentul European

            Președintele

         M. SCHULZ

            Pentru Consiliu

            Președintele

         L. CREIGHTON

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2014/316/UE: Decizia Consiliului din 15 noiembrie 2013 privind semnarea, în numele Uniunii Europene și al statelor membre ale acesteia, și aplicarea cu titlu provizoriu a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană

text:
               4.6.2014

               RO

               Jurnalul Oficial al Uniunii Europene

               L 165/3

         DECIZIA CONSILIULUI
   din 15 noiembrie 2013
   privind semnarea, în numele Uniunii Europene și al statelor membre ale acesteia, și aplicarea cu titlu provizoriu a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană

      (2014/316/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (5) și alineatul (8) al doilea paragraf,
   având în vedere Actul de aderare a Croației, în special articolul 6 alineatul (2) al doilea paragraf,
   având în vedere propunerea Comisiei Europene,
   întrucât:

               (1)

               La 24 septembrie 2012, Consiliul a autorizat Comisia să inițieze negocieri cu Albania, în numele Uniunii Europene, al statelor sale membre și al Republicii Croația, în vederea încheierii unui protocol la Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană („protocolul”).

               (2)

               Negocierile s-au încheiat cu succes și protocolul a fost aprobat de autoritățile albaneze, printr-un schimb de scrisori, la 1 august 2013.

               (3)

               Protocolul ar trebui semnat în numele Uniunii și al statelor membre ale acesteia, sub rezerva încheierii sale la o dată ulterioară.

               (4)

               Încheierea protocolului face obiectul unei proceduri separate în ceea ce privește chestiunile care se încadrează în domeniul de competență al Comunității Europene a Energiei Atomice.

               (5)

               Având în vedere aderarea Croației la Uniune la 1 iulie 2013, protocolul ar trebui să se aplice, cu titlu provizoriu, de la acea dată,

         ADOPTĂ PREZENTA DECIZIE:
   Articolul 1
   Se autorizează, în numele Uniunii și al statelor membre ale acesteia, semnarea protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană, sub rezerva încheierii respectivului protocol.
   Textul protocolului este atașat la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze protocolul în numele Uniunii și al statelor membre ale acesteia.
   Articolul 3
   Protocolul se aplică cu titlu provizoriu, în conformitate cu articolul 10 din respectivul protocol, de la 1 iulie 2013, până la finalizarea procedurilor necesare pentru încheierea sa.

      Adoptată la Bruxelles, 15 noiembrie 2013.

            Pentru Consiliu

            Președintele

         R. ŠADŽIUS


title: Decizia (UE) 2017/599 a Comisiei din 22 martie 2017 privind propunerea de inițiativă cetățenească intitulată „Cetățenia UE pentru europeni: Uniți în diversitate în pofida jus soli și jus sanguinis” [notificată cu numărul C(2017) 2001]

text:
               28.3.2017

               RO

               Jurnalul Oficial al Uniunii Europene

               L 81/18

         DECIZIA (UE) 2017/599 A COMISIEI
   din 22 martie 2017
   privind propunerea de inițiativă cetățenească intitulată „Cetățenia UE pentru europeni: Uniți în diversitate în pofida jus soli și jus sanguinis”

         [notificată cu numărul C(2017) 2001]

   (Numai textul în limba engleză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
   întrucât:

               (1)

               Obiectul propunerii de inițiativă cetățenească intitulată „Cetățenia UE pentru europeni: Uniți în diversitate în pofida jus soli și jus sanguinis” se referă la „Natura și scopul cetățeniei Uniunii, în special în ceea ce privește naționalitatea. Retragerea unui stat membru din Uniunea Europeană și efectele acesteia. Drepturile cetățenilor garantate de dreptul UE”.

               (2)

               Cetățenia Uniunii nu înlocuiește cetățenia națională, ci se adaugă la aceasta. Deținerea naționalității unui stat membru este o condiție prealabilă pentru a fi cetățean al Uniunii. Prin urmare, pentru ca o persoană să dețină cetățenia Uniunii trebuie ca cel puțin unul dintre statele a cărui naționalitate este deținută de persoana respectivă să fie membru al Uniunii.

               (3)

               Această legătură dintre naționalitatea unui stat membru al Uniunii și cetățenia Uniunii este stabilită în tratate. Nu există niciun temei juridic în tratate care ar abilita instituțiile UE să adopte un act legislativ al Uniunii în scopul punerii în aplicare a tratatelor care să vizeze acordarea cetățeniei Uniunii persoanelor care nu dețin naționalitatea unui stat membru al Uniunii.

               (4)

               Cu toate acestea, un act legislativ al Uniunii în scopul punerii în aplicare a tratatelor poate fi adoptat în domeniul drepturilor resortisanților țărilor terțe care își au reședința legală pe teritoriul unui stat membru, inclusiv în ceea ce privește condițiile care reglementează libertatea de circulație și de ședere în alte state membre ale UE. Prin urmare, un astfel de act legislativ ar putea conferi anumite drepturi similare celor legate de cetățenia Uniunii cetățenilor unui stat care s-a retras din Uniune în temeiul articolului 50 din TUE.

               (5)

               Tratatul privind Uniunea Europeană (TUE) consolidează cetățenia Uniunii și îmbunătățește în continuare funcționarea democratică a Uniunii prevăzând, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

               (6)

               În acest scop, procedurile și condițiile necesare pentru o inițiativă cetățenească ar trebui să fie clare, simple, accesibile și proporționale cu natura inițiativei cetățenești, astfel încât să încurajeze participarea cetățenilor și să mărească accesibilitatea Uniunii.

               (7)

               Din aceste motive, este adecvat să se considere că propunerea de inițiativă cetățenească, în măsura în care aceasta urmărește prezentarea unei propuneri de act legislativ al Uniunii în scopul punerii în aplicare a tratatelor în domeniul drepturilor resortisanților țărilor terțe care își au reședința legală pe teritoriul unui stat membru, inclusiv condițiile care reglementează libertatea de circulație și de ședere în alte state membre ale Uniunii Europene, act care să confere în special anumite drepturi similare celor legate de cetățenia Uniunii cetățenilor unui stat care s-a retras din Uniune în temeiul articolului 50 din TUE, nu iese în mod vădit din sfera de competență a Comisiei în ceea ce privește prezentarea unei propuneri de act legislativ al Uniunii în scopul punerii în aplicare a tratatelor în conformitate cu articolul 4 alineatul (2) litera (b) din regulament.

               (8)

               Prin urmare, propunerea de inițiahtivă cetățenească intitulată „Cetățenia UE pentru europeni: Uniți în diversitate în pofida jus soli și jus sanguinis” ar trebui înregistrată. Ar trebui colectate declarații de susținere pentru această propunere de inițiativă cetățenească, în măsura în care aceasta urmărește prezentarea unei propuneri de act legislativ al Uniunii în scopul punerii în aplicare a tratatelor în domeniul drepturilor resortisanților țărilor terțe care își au reședința legală pe teritoriul unui stat membru, inclusiv condițiile care reglementează libertatea de circulație și de ședere în alte state membre ale Uniunii Europene, act care să confere în special anumite drepturi similare celor legate de cetățenia Uniunii cetățenilor unui stat care s-a retras din Uniune în temeiul articolului 50 din TUE,

         ADOPTĂ PREZENTA DECIZIE:
   Articolul 1
   (1)   Se înregistrează propunerea de inițiativă cetățenească intitulată „Cetățenia UE pentru europeni: Uniți în diversitate în pofida jus soli și jus sanguinis”.
   (2)   Pot fi colectate declarații de susținere pentru această propunere de inițiativă cetățenească, pornind de la înțelegerea faptului că aceasta urmărește prezentarea unei propuneri de act legislativ al Uniunii care să asigure că, după retragerea unui stat membru în conformitate cu articolul 50 din TUE, cetățenii țării respective pot continua să beneficieze de drepturi similare celor de care au beneficiat în perioada în care țara respectivă era un stat membru al UE.
   Articolul 2
   Prezenta decizie intră în vigoare la 27 martie 2017.
   Articolul 3
   Prezenta decizie se adresează organizatorilor (membrii comitetului cetățenilor) propunerii de inițiativă cetățenească intitulată „Cetățenia UE pentru europeni: Uniți în diversitate în pofida jus soli și jus sanguinis”, reprezentați de [se șterg datele personale în urma consultării organizatorilor], care acționează în calitate de persoane de contact.

      Adoptată la Bruxelles, 22 martie 2017.

            Pentru Comisie

         Frans TIMMERMANS

            Vicepreședinte

      (1)  JO L 65, 11.3.2011, p. 1.